
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου280 

21 Δεκεμβρίου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

335. Σύσταση θέσεων Διοικητικού προσωπικού στα 

γραφεία Προέδρου και Γενικού Γραμματέα της 
Ο.Κ.Ε. 1 

336. Οργάνωση και λειτουργία της Υπηρεσίας Φυσι¬ 

κής Αγωγής και Αθλητισμού της Ελληνικής Αστυ¬ 
νομίας . 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 335 
Σύσταση θέσεων Διοικητικού προσωπικού στα γραφεία 
Προέδρου καιΓενικού Γραμματέα της Ο.Κ.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 22παρ. 1 του Ν. 2190/1994 
που αφορά στο «Προσωπικό γραφείων διοικητών κ.λπ.» 
(ΦΕΚ 28/τ.Α/3.3.1994). 

2. Τις διατάξειςτου άρθρου 19παρ. 2του Ν. 1735/1987 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες δια¬ 
τάξεις» (ΦΕΚ. 195/τ.Α/11.11.1987). 

3. Τις διατάξειςτου Ν. 2362/1995 «Περί δημοσίου λογι¬ 
στικού ελέγχου των δαπανών του Κράτους και άλλες δια¬ 
τάξεις» (ΦΕΚ 247/τ. Α/1995). 

4. Τις διατάξεις των άρθρων 1 και 7 του Ν. 2232/1994 
«Σύσταση Οικονομικής και Κοινωνικής Επιτροπής και άλ¬ 
λες διατάξεις» (ΦΕΚ 140/τ.Α/31.8.1994). 

5. Τις διατάξεις του άρθρου 5 παρ. 4 του Π.Δ. 1/1998 
«Σύσταση Γενικής Διεύθυνσης Δημοσίων Επιχειρήσεων 
και Οργανισμών (ΔΕΚΟ) στο Υπουργείο Εθνικής Οικονο¬ 
μίας» (ΦΕΚ. 13/τ.Α/1998). 

6. Την υπ’ αριθμ. 1039386/441/Α/0006/21.4.2000 από¬ 


φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571/τ.Β/ 
21.4.2000). 

7. Την υπ’ αριθμ. ΔΙΔΚ/Φ.1/2/11187/12.5.2000 απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης «Περί ανάθεσης αρ¬ 
μοδιοτήτων στους Υφυπουργούς ΕΣ.Δ.Δ.Α.» (ΦΕΚ 630/ 
τ.Β/12.5.2000). 

8. Τις διατάξεις του άρθρου 29 και29 Α του Ν. 1558/1985 
«Κυβέρνηση και Κυβερνητικά Όργανα» που προστέθηκαν 
με το άρθρο 27 του Ν. 2081/1992 και το άρθρο 1 παρ. α 
του Ν. 2469/1997. 

9. Το γεγονός ότι το διάταγμα αυτό προκαλεί δαπάνη σε 
βάρος του προϋπολογισμού της Οικονομικής και Κοινω¬ 
νικής Επιτροπής (Ο.Κ.Ε.), το ύψος της οποίας ανέρχεται 
σε 13.440.000 δρχ. περίπου ετησίως. 

10. Την αριθμ. 392/2000 Γνωμοδότηση του Συμβουλίου 
Επικράτειας μετά από πρόταση του Υπουργού Εθνικής 
Οικονομίας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο μόνο 

1. Συνιστώνται από δύο θέσεις Διοικητικού προσωπικού 
με σχέση εργασίας ιδιωτικού δικαίου, στα Γραφεία του 
Προέδρου και του Γενικού Γραμματέα της Οικονομικής 
και Κοινωνικής Επιτροπής. 

2. Η πρόσληψη γίνεται σύμφωνα με τις διατάξεις της πα¬ 
ραγράφου 2 του άρθρου 22 του Ν. 2190/1994. 

Στον Υπουργό Εθνικής Οικονομίας, αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 5 Δεκεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 336 
Οργάνωση και λειτουργία της Υπηρεσίας Φυσικής Αγω¬ 
γής και Αθλητισμού της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. α'καιζ'του 
Ν. 1481/1984 «Οργανισμός Υπουργείου Δημόσιας Τά¬ 
ξης» (ΑΊ52), όπως το άρθρο αυτό αντικαταστάθηκε με το 
άρθρο 1 παρ. 1 του Ν. 1590/1986 (Α'49). 

2. Τις διατάξεις του άρθρου 28 παρ. 1 του Ν. 2800/2000 
« Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με το άρθρο 1 παρ. 2 του Ν. 2469/1997 
(Α' 38). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» 
(Α' 36). 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

6. Την 470/2000 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Υπαγωγή - Διάρθρωση 

1. Η Υπηρεσία Φυσικής Αγωγής και Αθλητισμού 
(Υ.Φ.Α.Α.), που προβλέπεται από το εδαφ. ε' της παρα¬ 
γράφου 2του άρθρου 2του Π.Δ. 585/1985 (Ά205), όπως 
αυτό αντικαταστάθηκε με το άρθρο 1 του Π.Δ. 80/1993 (Α' 
35), λειτουργεί σε επίπεδο Αστυνομικής Υποδιεύθυνσης 
και υπάγεται στην Αστυνομική Ακαδημία. 

2. Η Υπηρεσία Φυσικής Αγωγής και Αθλητισμού διαρ¬ 
θρώνεται εσωτερικά, ως εξής: 

α. Ιο Τμήμα Ατομικών Αθλημάτων. 

β. 2ο Τμήμα Ομαδικών Αθλημάτων. 

γ. 3ο Τμήμα Διοικητικής Υποστήριξης. 

Άρθρο 2 
Αποστολή 

Αποστολή της Υπηρεσίας Φυσικής Αγωγής και Αθλητι¬ 
σμού είναι: 

α. Η εξύψωση του αθλητικού πνεύματος στο Σώμα της 
Ελληνικής Αστυνομίας. 

β. Η προβολή του Σώματος της Ελληνικής Αστυνομίας 
και του έργου της δια του αθλητισμού. 

γ. Η συγκρότηση αθλητικών ομάδων. 

δ. Η προπόνηση των αστυνομικών αθλητών που υπηρε¬ 
τούν στην Υ.Φ.Α.Α. και η προαγωγή των επιδόσεώντους, 
ώστε να επιτυγχάνεται η καλύτερη δυνατή εκπροσώπηση 
και συμμετοχή του Σώματος στις αθλητικές διοργανώ¬ 
σεις. 

ε. Η μελέτη και η εισήγηση μέτρων και η εκπαίδευση του 


προσωπικού της Ελληνικής Αστυνομίας στον τομέα της 
φυσικής αγωγής και αθλητισμού. 

στ. Η προσφορά υπηρεσιών κοινωνικού χαρακτήρα. 

Άρθρο 3 

Αρμοδιότητες Τμημάτων 

1. Το Ιο Τμήμα Ατομικών Αθλημάτων περιλαμβάνει τα 
αθλήματα Στίβου, Πάλης, Πυγμαχίας, Άρσης Βαρών, 
Σκοποβολής, Ξιφασκίας, Κολύμβησης, Χιονοδρομία, Κω¬ 
πηλασία, ΤΑΕΚ \Λ/ΟΝ ϋΟ, Τζούντο και Καράτε. 

2. Το 2ο Τμήμα Ομαδικών Αθλημάτων περιλαμβάνει τα 
αθλήματα Ποδοσφαίρου, Καλαθοσφαίρισης, Πετοσφαί- 
ρισης, Υδατοσφαίρισης, Χειροσφαίρισης και Ιστιοπλοΐας. 

3. Στις αρμοδιότητες των ως άνω Τμημάτων υπάγονται, 
κατά λόγο αρμοδιότητας: 

α. Η συγκρότηση των αθλητικών ομάδων. 

β. Η κατάλληλη προετοιμασία και προπόνηση των αθλη¬ 
τών για τη συμμετοχή τους σε αγώνες, η εξασφάλιση χώ¬ 
ρων άθλησης και προετοιμασίας και η κατάρτιση των σχε¬ 
τικών προγραμμάτων. 

γ. Η εισήγηση για τη συμμετοχή σε αθλητικές συναντή¬ 
σεις και η διοργάνωση και η διεξαγωγή πρωταθλημάτων 
και αγώνων γενικά. 

δ. Η μελέτη και εισήγηση μέτρων για την οργάνωση, την 
ανάπτυξη και την προαγωγή του αθλητισμού στο Σώμα, 
καθώς και η διατύπωση προτάσεων για τη βελτίωση της 
φυσικής κατάστασης του προσωπικού. 

4. Το 3ο Τμήμα Διοικητικής Υποστήριξης είναι αρμόδιο 
για το χειρισμό των θεμάτων προσωπικού, χρηματικού, 
υλικού και μέσων, την τήρηση του αρχείου και τη διακίνη¬ 
ση της αλληλογραφίας, τη γραμματειακή εξυπηρέτηση 
και την εξασφάλιση της εσωτερικής λειτουργίας της Υπη¬ 
ρεσίας, καθώς και την προβολή των αθλητικών και κοινω¬ 
νικών δραστηριοτήτων της. 

Άρθρο 4 

Διοικητής 

1. Ο Διοικητής της Υ.Φ.Α.Α. είναι αξιωματικός της Ελλη¬ 
νικής Αστυνομίας, φέρει το βαθμό του Αστυνομικού Υπο¬ 
διευθυντή ή του Αστυνόμου Α' και έχει τα καθήκοντα και 
τις υποχρεώσεις διοικητή Αστυνομικού Τμήματος, ως 
προς τη διοίκηση της Υπηρεσίας του. Επιπλέον, έχει και 
τα ακόλουθα ειδικά καθήκοντα: 

α. Είναι υπεύθυνος έναντι του διευθυντή της Αστυνομι¬ 
κής Ακαδημίας για την ομαλή λειτουργία της Υπηρεσίας 
και την άρτια άθληση και την από κάθε πλευρά ικανοποιη¬ 
τική εμφάνιση των αθλητών και ομάδων της Υ.Φ.Α.Α στις 
αθλητικές εκδηλώσεις. 

β. Ελέγχει τον τρόπο διαβίωσης των αθλητών ώστε να 
είναι σύμφωνος με την αθλητική δεοντολογία. 

γ. Μεριμνά για τη λειτουργία και τη γραμματειακή εξυ¬ 
πηρέτηση της Αθλητικής Επιτροπής, κατά τις κείμενες 
διατάξεις. 

δ. Είναι υπεύθυνος για την έγκαιρη και άρτια κατάρτιση 
και την πιστή εφαρμογή των τακτικών και εκτάκτων εκπαι¬ 
δευτικών προγραμμάτων. 

ε. Είναι υπεύθυνος για τη συγκρότηση των αθλητικών 
ομάδων και τη συμμετοχή τους σε αθλητικές διοργανώ¬ 
σεις. 

στ. Κατευθύνει το έργο των προϊσταμένων των Τ μημά¬ 
των, παρακολουθείτις δραστηριότητες των προπονητών, 
τις επιδόσεις των αθλητών και των αθλητικών ομάδων, εκ- 

δίδει τις ανάλογες οδηγίες, και λαμβάνει τα κατάλληλα 
μέτρα ή προτείνει, αρμοδίως, τη λήψη τέτοιων μέτρων. 

ζ. Τοποθετείτο προσωπικό στα Τμήματατης Υπηρεσίας 
του, αναθέτει σ'αυτό καθήκοντα και επιβλέπει για την 
εκτέλεσή τους. 

2. Ως διοικητής τοποθετείται, κατά προτίμηση, αξιωμα¬ 
τικός πτυχιούχος της Εθνικής Ακαδημίας Σωματικής Αγω¬ 
γής ή Τμήματος Επιστήμης Φυσικής Αγωγής και Αθλητι¬ 
σμού Ανωτάτου Εκπαιδευτικού Ιδρύματος ή αξιωματικός 
με γνώση και εμπειρία στα αθλητικά θέματα. 

3. Το διοικητή, σε περίπτωση απουσίας ή κωλύματος, 
αναπληρώνει ο Υποδιοικητής και σε περίπτωση που δεν 
υπάρχει, ο ανώτερος ή αρχαιότερος αξιωματικός της 
Υπηρεσίας. 

Άρθρο 5 
Υποδιοικητής 

1. Ο υποδιοικητής της Υπηρεσίας Φυσικής Αγωγής και 
Αθλητισμού φέρειτο βαθμό του Αστυνόμου Α' ή του Αστυ¬ 
νόμου Β', είναι βοηθός του διοικητή και ασκείτο καθήκο¬ 
ντα που του ανατίθενται με διαταγή του διοικητή. 

2. Ως υποδιοικητής τοποθετείται, κατά προτίμηση, 
αξιωματικός πτυχιούχος της Εθνικής Ακαδημίας Σωματι¬ 
κής Αγωγής ή Τμήματος Επιστήμης Φυσικής Αγωγής και 
Αθλητισμού Ανωτάτου Εκπαιδευτικού Ιδρύματος ή αξιω¬ 
ματικός με γνώση και εμπειρία στα αθλητικά θέματα. 

Άρθρο 6 

Προϊστάμενοι Τμημάτων 

1. Οι προϊστάμενοι των Τμημάτων είναι κατώτεροι αξιω¬ 
ματικοί, κατά προτίμηση πτυχιούχοι της Εθνικής Ακαδη¬ 
μίας Σωματικής Αγωγής ή Τμήματος Επιστήμης Φυσικής 
Αγωγής και Αθλητισμού Ανωτάτου Εκπαιδευτικού Ιδρύ¬ 
ματος ή αξιωματικοί με γνώση και εμπειρία στα αθλητικά 
θέματα ή προερχόμενοι από τους αθλητές του Σώματος. 

2. Οι προϊστάμενοι ευθύνονται, σύμφωνα με τις κείμε¬ 
νες διατάξεις, για την εκτέλεση των αρμοδιοτήτων του 
Τμήματός τους και έχουν εξουσία διεύθυνσης, εποπτείας 
και ελέγχου του προσωπικού του Τμήματός τους. Επιπλέ¬ 
ον, εκτελούν τα καθήκοντα που τους ανατίθενται από το 
διοικητή της Υπηρεσίας. 

Άρθρο 7 

Κατάσταση προσωπικού - Κατηγορίες αθλητών - 
Προπονητές 

1. Το προσωπικό της Υ.Φ.Α.Α. διακρίνεται σε ενεργούς 
αθλητές, ανενεργούς αθλητές, προπονητές και σε διοι¬ 
κητικό προσωπικό. 

2. Ενεργοί αθλητές είναι όσοι συμμετέχουν στα εθνικά 
πρωταθλήματα και δεν έχουν υπερβείτο 38ο έτος της ηλι¬ 
κίας τους, προκειμένου για τους αθλητές της Α' κατηγο¬ 
ρίας και το 35ο έτος, προκειμένου για τους αθλητές της 
Β', Γ και Δ' κατηγορίας. Τα παραπάνω όρια μπορούν να 
παρατείνονται για όσο χρόνο οι αθλητές συμμετέχουν και 
διακρίνονται στα εθνικά πρωταθλήματα, κατά την κρίση 
της αθλητικής επιτροπής και ύστερα από σχετική βεβαί¬ 
ωση της οικείας αθλητικής αρχής. 

Οι ενεργοί αθλητές κατατάσσονται στις εξής τέσσερις 
κατηγορίες: 

α. Στην Α' κατηγορία κατατάσσονται οι αθλητές που κα- 
τέκτησαντην 1η έως 8η νίκη σε ολυμπιακούς αγώνες και 
την 1η έως 6η νίκη σε παγκόσμια πρωταθλήματα, καθώς 


και οι αθλητές που επιτυγχάνουν ή ισοφαρίζουν παγκό¬ 
σμια επίδοση. 

β. Στη Β' κατηγορία κατατάσσονται οι αθλητές που κα- 
τέκτησαν την 7η και 8η νίκη σε παγκόσμια πρωταθλήμα¬ 
τα, την 1η έως 6η νίκη σε παγκόσμιους αγώνες ενόπλων 
δυνάμεων (3Ι5Μ), την 1η έως 6η νίκη σε πανευρωπαϊκά 
πρωταθλήματα, καθώς και οι αθλητές που επιτυγχάνουν 
ή ισοφαρίζουν πανευρωπαϊκή επίδοση. 

γ. Στη Γ κατηγορία κατατάσσονται οι αθλητές που κα- 
τέκτησαν 7η και 8η νίκη σε πανευρωπαϊκά πρωταθλήμα¬ 
τα, 1η έως 3η νίκη σε μεσογειακούς αγώνες, 1η έως 3η νί¬ 
κη σε βαλκανικούς αγώνες, 1η έως 6η νίκη σε παγκόσμι¬ 
ους αγώνες αστυνομικών, 1η έως 3η νίκη σε 
πανευρωπαϊκούς αγώνες αστυνομικών, 1η έως 3η νίκη 
στο εθνικό πρωτάθλημα ατομικών αθλημάτων, καθώς και 
οι αθλητές που επιτυγχάνουν ή ισοφαρίζουν πανελλήνια 
επίδοση. 

δ. Στη Δ' κατηγορία κατατάσσονται οι αθλητές που κα- 
τέκτησαν 4η έως 6η νίκη σε πανευρωπαϊκούς αγώνες 
αστυνομικών, 1η έως 3η νίκη σε βαλκανικούς αγώνες 
αστυνομικών και οι αθλητές μέλη των εθνικών ομάδων και 
εθνικών ομάδων των ενόπλων δυνάμεων που εκπροσω¬ 
πούν τη χώρα σε διεθνείς αθλητικές διοργανώσεις. 

3. Για τα ομαδικά αθλήματα οι διακρίσεις που αναφέρο- 
νται στην προηγούμενη παράγραφο του άρθρου αυτού 
λαμβάνονται υπόψη για τον αθλητή που έχει συμμετάσχει 
στους αγώνες με την εθνική ομάδα ή την εθνική ομάδα 
των ενόπλων δυνάμεων που πέτυχαν τις αντίστοιχες δια¬ 
κρίσεις. 

4. Ανενεργοί αθλητές είναι οι μη συμμετέχοντες την τε¬ 
λευταία διετία στα εθνικά πρωταθλήματα, οι έχοντες 
υπερβεί τα όρια ηλικίας της προηγούμενης παραγράφου 
του άρθρου αυτού, με την επιφύλαξη του τελευταίου εδα¬ 
φίου της, και αυτοί που εγκατέλειψαν την αθλητική δρα¬ 
στηριότητα λόγω τραυματισμού. 

5. Ως προπονητές ορίζονται από την αθλητική επιτροπή, 
ύστερα από πρόταση της Υ.Φ.Α.Α., κατάλληλοι και έμπειροι 
για το άθλημά τους ανενεργοί αθλητές. 'Οταν δεν υπάρχουν 
ανενεργοί αθλητές ορίζονται ενεργοί αθλητές του αντίστοι¬ 
χου αθλήματος. Την ιδιότητα του προπονητού αποκτούν 
άμεσα οι διορισθέντες ως ομοσπονδιακοί προπονητές των 
εθνικών ομάδων, οι βοηθοί τους, καθώς και οι προπονητές 
της εθνικής ομάδας ενόπλων δυνάμεωΝ. Κύρια καθήκοντα 
των προπονητών είναι η προαγωγή του αθλήματος τους, η 
προπόνηση και η παρακολούθηση των επιδόσεων των 
αθλητών της Υ.Φ.Α.Α., καθώς και όλων των αθλητών αστυ- 
νομικώντου αθλήματος τους. 

6. Αθλητές που σημειώνουν επιδόσεις ανώτερης κατη¬ 
γορίας από αυτή που έχουν καταταχθεί, εντάσσονται 
στην αντίστοιχη με την επίδοσή τους κατηγορία, με διαπι- 
στωτική πράξη του διοικητή της Υ.Φ.Α.Α. 

7. Διοικητικό προσωπικό είναι το αστυνομικό προσωπι¬ 
κό που στελεχώνει τα Τ μήματα της Υ.Φ.Α.Α. και προέρχε¬ 
ται, κυρίως, από κατάλληλους ανενεργούς αθλητές και 
προπονητές. Σε περίπτωση που αυτοί δεν επαρκούνή δεν 
υπάρχουν ή δεν κρίνονται κατάλληλοι, εργασίες διοικητι¬ 
κής υποστήριξης δύνανται να ανατεθούν και σε ενεργούς 
αθλητές της Υ.Φ.Α.Α. Το προσωπικό αυτό ακολουθεί το 
χρόνο εργασίας του άρθρου 1 παρ. 1 περ. α του π.δ. 
28/1986 (Α' 11). Ο διοικητής της Υ.Φ.Α.Α. δύναται να δια¬ 
θέτει το προσωπικό που προέρχεται από την Α' κατηγορία 
σε παραστάσεις και εκδηλώσεις, οπότε δεν ακολουθεί 
τον ανωτέρω χρόνο εργασίας. 

8. Η κατάταξη των ενεργών αθλητών στις Α', Β' ,Γ' και Δ' 
κατηγορίες γίνεται από την αθλητική επιτροπή, ύστερα 
από πρόταση της Υ.Φ.Α.Α., τακτικά μεν το μήνα Σεπτέμ¬ 
βριο κάθε έτους και έκτακτα όταν συντρέχει περίπτωση. 
Για κάθε κατηγορία αθλητών συντάσσεται συγχρόνως και 
σχετικός πίνακας, που εμφαίνονται το ονοματεπώνυμο 
κάθε αθλητή, το έτος γέννησης, η κατηγορία του αθλή¬ 
ματος και η νίκη που επέτυχε στο αγώνισμα για το οποίο 
έχει ενταχθεί στην Υ.Φ.Α.Α. και το έτος ένταξης. Πίνακας 
συντάσσεται και για τους προπονητές. Οι πίνακες αυτοί 
υπογράφονται από τα μέλη της αθλητικής επιτροπής και 
αντίγραφά τους τηρούνται στο αρχείο της Υ.Φ.Α.Α. Η 
Υπηρεσία αυτή τηρεί και συγκεντρωτικούς ονομαστικούς 
πίνακες, κατά αγώνισμα, των αθλητών, καθώς και πίνακες 
των προπονητών και του διοικητικού προσωπικού. 

Άρθρο 8 

Τοποθέτηση αθλητών στην Υ.Φ.Α.Α. - Προσόντα 

1. Οι αθλητές που τοποθετούνται στην Υ.Φ.Α.Α. προέρ¬ 
χονται από το αστυνομικό προσωπικό που έχει τα εξής 
προσόντα, κατά το χρόνο υποβολής της αίτησης: 

α. Ηλικία μέχρι 30 ετών. 

β. Αθλητικό ήθος και πειθαρχικότητα. 

γ. Αθλητική διάκριση ή ιδιότητα που επιτρέπει την κατά¬ 
ταξή του στις κατηγορίες της παρ. 2 του άρθρου 7 του πα¬ 
ρόντος διατάγματος. 

2. Η τοποθέτηση των αθλητών γίνεται ύστερα από την 
υποβολή αίτησης - υπεύθυνης δήλωσης του ενδιαφερο¬ 
μένου που συγκεντρώνει τα προσόντα της παρ. 1 του άρ¬ 
θρου αυτού προς την Υ.Φ.Α.Α. Στην αίτηση επισυνάπτεται 
βεβαίωση της Γενικής Γραμματείας Αθλητισμού ή του 
Ανώτατου Συμβουλίου Αθλητισμού Ενόπλων Δυνάμεων 
(Α.Σ.Α.Ε.Δ.) ότι πρόκειται για ενεργό αθλητή και έχει επι¬ 
τύχει, κατά το χρόνο υποβολής της αίτησης, διάκριση ή 
έχει ιδιότητα που επιτρέπει την κατάταξή του στις κατη¬ 
γορίες αθλητών της Υ.Φ.Α.Α. 

3. Κατ’ εξαίρεση, αίτηση για τοποθέτηση στην Υ.Φ.Α.Α. 
δύνανται να υποβάλλουν και αθλητές που έχουν συμπλη¬ 
ρώσει το 30ο έτος της ηλικίας τους, εφόσον, μέχρι ένα 
έτος προ της υποβολής της αίτησης, έχουν επιτύχει διά¬ 
κριση από τις αναφερόμενες στις περιπτώσεις α και β της 
παρ. 2 του άρθρου 7 του παρόντος διατάγματος. 

4. Η αίτηση του ενδιαφερομένου υποβάλλεται μόνο για 
το άθλημα που έχει επιτύχει διάκριση και με την προϋπό¬ 
θεση ότι το άθλημα αυτό περιλαμβάνεται στα αθλήματα 
των Τμημάτωντης Υ.Φ.Α.Α. 

5. Η Υ.Φ.Α.Α. ελέγχειτηνπληρότητατων αιτήσεων καιτων 
συνημμένων σ' αυτές δικαιολογητικών και υποβάλλει αυτές 
στην Αστυνομική Ακαδημία με τις προτάσεις της. Οι αιτή¬ 
σεις διαβιβάζονται, με διαταγή του διευθυντή της Αστυνο¬ 
μικής Ακαδημίας, στην αθλητική επιτροπή η οποία και απο- 
φαίνεται για την αποδοχή ή μη αυτών, καθώς και για την κα¬ 
τηγορία που πρέπει να ενταχθούν οι αθλητές. Οι αιτήσεις 
που δεν πληρούν τις προϋποθέσεις των παρ. 1, 2 και 4 του 
παρόντος άρθρου, με την επιφύλαξη της παρ. 3 αυτού, δεν 
υποβάλλονται στην Αστυνομική Ακαδημία και δίνεται, από 
την Υ.Φ.Α.Α., σχετική απάντηση στον ενδιαφερόμενο. 

6. Αστυνομικοί ευρισκόμενοι σε κατάσταση υπηρεσίας 
γραφείου, οι οποίοι χαρακτηρίζονται ως αθλητές από 
αθλητική ομοσπονδία που εκπροσωπείται στην Εθνική 
Παραολυμπιακή Επιτροπή και επιτυγχάνουν διακρίσεις 
από τις αναφερόμενες στην παρ. 2 του άρθρου 7 του πα¬ 
ρόντος διατάγματος, στον ιδιαίτερο τομέα άθλησής 


τους, δύνανται να υποβάλλουν αίτηση- υπεύθυνη δήλωση 
για την τοποθέτησή τους στην Υ.Φ.Α.Α. 

Άρθρο 9 

Αριθμός αθλητών και προπονητών της Υ.Φ.Α.Α. 

1. Ο αριθμός των αθλητών και αθλητριών κάθε αθλήμα¬ 
τος που υπηρετούν στην Υ.Φ.Α.Α. καθορίζεται, κατ' ανώ¬ 
τατο όριο, ως εξής: 

α. Στίβος: δέκα έξι (16) αθλητές και αθλήτριες. 

β. Πάλη: δέκα (10) αθλητές. 

γ. Πυγμαχία: τέσσερις (4) αθλητές. 

δ. ΤΑΕΚ ν\/ΟΝ ϋΟ: έξι (6) αθλητές και αθλήτριες. 

ε. Τζούντο: έξι (6) αθλητές και αθλήτριες. 

στ. Καράτε: έξι (6) αθλητές και αθλήτριες. 

ζ. Άρση βαρών: οκτώ (8) αθλητές. 

η. Σκοποβολή: δέκα πέντε (15) αθλητές και αθλήτριες. 

θ. Ξιφασκία: τέσσερις (4) αθλητές και αθλήτριες. 

ι. Κολύμβηση - Υδατοσφαίριση: δέκα (10) αθλητές. 

ια. Ποδόσφαιρο: οκτώ (8) αθλητές. 

ιβ. Καλαθοσφαίριση: έξι (6) αθλητές. 

γ. Πετοσφαίριση: έξι (6) αθλητές. 

ιδ. Χειροσφαίριση: έξι (6) αθλητές. 

ιε. Κωπηλασία - Ιστιοπλοΐα: δέκα (10) αθλητές. 

ιστ. Χιονοδρομία: τέσσερις (4) αθλητές. 

2. Στην Υ.Φ.Α.Α. δύναται να υπηρετεί ένας προπονητής 
για κάθε άθλημα, ανεξαρτήτως ορίου ηλικίας. Ειδικά, στο 
άθληματου στίβου δύνανται να υπηρετούν μέχρι καιτρεις 
προπονητές. 

Άρθρο 10 

Αθλητικές Επιτροπές 

1. Στην Αστυνομική Ακαδημία συνιστώνται και λειτουρ¬ 
γούν αθλητική επιτροπή και αναθεωρητική αθλητική επι¬ 
τροπή. 

2. Η αθλητική επιτροπή έχει τις εξής αρμοδιότητες: 
α. Γνωμοδοτεί για θέματα οργάνωσης αγώνων. 

β. Προγραμματίζει τη συμμετοχή των αθλητικών ομά¬ 
δων της Υπηρεσίας σε αθλητικές διοργανώσεις. 

γ. Προτείνει τη λήψη γενικών μέτρων για την προαγωγή 
του αθλητισμού στο Σώμα. 

δ. Αποφασίζει, σύμφωνα με τις διατάξεις των άρθρων 7, 
8 και 9 του παρόντος διατάγματος, για την: 

(1) Επιλογή των αθλητώνπου αιτούνταιτηντοποθέτησή 
τους στην Υ.Φ.Α.Α., την ένταξή τους σε συγκεκριμένο 
άθλημα και κατηγορία, καθώς και τη σύνταξη πινάκων με 
τις κατηγορίες των αθλητών. 

(2) Παράταση των χρονικών ορίων παραμονής των 
αθλητών στην ενεργό δράση. 

(3) Ένταξη των ενεργών αθλητών στην κατάσταση των 
ανενεργών αθλητών. 

(4) Επιλογή των προπονητών. 

(5) Αποδέσμευση αθλητών και προπονητών από την 
Υ.Φ.Α.Α και τη σύνταξη του σχετικού πίνακα. Ως αποδε- 
σμευόμενος κρίνεται ο ενεργός ή ανενεργός αθλητής ή 
προπονητής, λόγω μειωμένης απόδοσης, απώλειας ή μεί¬ 
ωσης του αθλητικού ήθους ή μη συμμετοχής του κατ'επα- 
νάληψη στις προπονήσεις, αγώνες και εκδηλώσεις που 
προγραμματίζει η Υπηρεσία ή τέλεσης πειθαρχικών πα¬ 
ραπτωμάτων για τα οποία επιβλήθηκαν ανώτερη πειθαρ¬ 
χική ποινή ή τρεις ποινές προστίμου εντός έτους. 

3. Η αναθεωρητική αθλητική επιτροπή είναι αρμόδια για 
την εξέταση των προσφυγών κατά των αποφάσεων της 
αθλητικής επιτροπής. 

4. Η παραπομπή των θεμάτων της παρ. 2 του παρόντος 
άρθρου στην αθλητική επιτροπή γίνεται με διαταγή του 
διευθυντή της Αστυνομικής Ακαδημίας. Η αθλητική επι¬ 
τροπή συγκαλείται, με πρόσκληση του προέδρου της, τα¬ 
κτικά το μήνα Σεπτέμβριο κάθε έτους και έκτακτα οποτε¬ 
δήποτε, ύστερα από πρόταση του διοικητή της Υ.Φ.Α.Α. 
προς την Αστυνομική Ακαδημία. 

5. Η αθλητική επιτροπή, υποβάλλει αντίγραφο πρακτι¬ 
κού των εργασιών της, μετά των σχετικών πινάκων, στην 
Αστυνομική Ακαδημία και την Υ.Φ.Α.Α. Οι δυσμενείς απο¬ 
φάσεις της αθλητικής επιτροπής κοινοποιούνται αμέσως, 
με αποδεικτικό, στους ενδιαφερομένους αθλητές και 
προπονητές, προκειμένου οι αποδεσμευόμενοι από την 
Υ.Φ.Α.Α. να υποβάλουν εντός 5 ημερών υπεύθυνες δηλώ¬ 
σεις για τις Υπηρεσίες επιπέδου Διεύθυνσης που επιθυ¬ 
μούν να μετατεθούΝ. Οι ομόφωνες αποφάσεις της αθλη¬ 
τικής επιτροπής είναι οριστικές και δεν επιτρέπεται η 
άσκηση προσφυγής κατ'αυτώΝ. Προσφυγή επιτρέπεται 
μόνον κατά των αποφάσεων που λαμβάνονται με πλειο- 
ψηφία. Η προσφυγή υποβάλλεται προς την αναθεωρητι¬ 
κή αθλητική επιτροπή, εντός αποκλειστικής προθεσμίας 5 
ημερών από την κοινοποίηση της απόφασης στον ενδια¬ 
φερόμενο. Με τη λήξη της προθεσμίας οι αποφάσεις αυ¬ 
τές καθίστανται οριστικές, εφόσον δεν ασκηθεί προσφυ¬ 
γή. Οι προσφυγές κατατίθενται στην Υ.Φ.Α.Α. με απόδει¬ 
ξη που συντάσσεται στο σώμα του εγγράφου. 

6. Η Υ.Φ.Α.Α. υποβάλλει στην Αστυνομική Ακαδημία τις 
δηλώσεις των αποδεσμευόμενων αθλητών και προπονη¬ 
τών και τις προτάσεις της για την παραμονή στην Υ.Φ.Α.Α. 
και τις Σχολές της Αστυνομικής Ακαδημίας, των ανενερ¬ 
γών και αποδεσμευόμενων αθλητών που κρίνονται κα¬ 
τάλληλοι για την εκτέλεση εργασιών διοικητικής υποστή¬ 
ριξης ή για καθηγητές φυσικής αγωγής. Επίσης, υποβάλ¬ 
λει τις τυχόν προσφυγές κατά των αποφάσεων της 
αθλητικής επιτροπής. 

7. Σε περίπτωση υποβολής προσφυγών, ο διευθυντής 
της Αστυνομικής Ακαδημίας συγκαλεί, εντός 30 ημερών 
από της υποβολής των προσφυγών, την αναθεωρητική 
αθλητική επιτροπή, η οποία εξετάζει αυτές και αποφασί¬ 
ζει οριστικά. Οι αποφάσεις της επιτροπής κοινοποιού¬ 
νται, διαμέσου της Υ.Φ.Α.Α., στους ενδιαφερομένους. 

8. Η Αστυνομική Ακαδημία υποβάλλει στη Διεύθυνση 
Προσωπικού του Αρχηγείου της Ελληνικής Αστυνομίας 
αντίγραφα των πρακτικών των επιτροπών και τους οριστι¬ 
κούς πίνακες ενεργών, ανενεργών και αποδεσμευόμενων 
αθλητών και προπονητών, μαζί με τις δηλώσεις τους και 
τις προτάσεις της για παραμονή στις Υπηρεσίες που υπά¬ 
γονται σ' αυτή, των κρινόμενων ως κατάλληλων για την 
εκτέλεση εργασιών διοικητικής υποστήριξης ή ως καθη¬ 
γητών φυσικής αγωγής, προκειμένου να κινηθούν οι δια¬ 
δικασίες μετάθεσης των αποδεσμευόμενων. Όμοια αντί¬ 
γραφα και πίνακες κοινοποιούνται και στις Διευθύνσεις 
Δημοσίων Σχέσεων και Εκπαίδευσης του Αρχηγείου της 
Ελληνικής Αστυνομίας. Η εκτέλεση των οριστικών απο¬ 
φάσεων των επιτροπών είναι υποχρεωτική. 

9. Η αθλητική επιτροπή αποτελείται από : 

α. Έναν Αστυνομικό Διευθυντή από τους υπηρετούντες 
στις Υπηρεσίες της Αστυνομικής Ακαδημίας, ως πρόε¬ 
δρο. 

β. Έναν ανώτερο αξιωματικό από τους υπηρετούντες 
στη Διεύθυνση Δημοσίων Σχέσεων ή τη Διεύθυνση Εκπαί¬ 
δευσης του Αρχηγείου της Ελληνικής Αστυνομίας. 

γ. Τον διοικητή της Υ.Φ.Α.Α., ως μέλη. 


10. Η αναθεωρητική αθλητική επιτροπή αποτελείται 
από τους: 

α. Διευθυντή της Αστυνομικής Ακαδημίας, ως πρόεδρο. 

β. Δύο Αστυνομικούς Διευθυντές, κατά προτίμηση από 
τους υπηρετούντες στις Διευθύνσεις του Κλάδου Διοικη¬ 
τικού του Αρχηγείου της Ελληνικής Αστυνομίας οι οποίοι 
έχουν γνώση και εμπειρία στα αθλητικά θέματα, ως μέλη. 

11. Οι πρόεδροι καιτα μέλη των επιτροπών ορίζονται με 
διαταγή του Υπαρχηγού της Ελληνικής Αστυνομίας. Με 
την ίδια διαταγή ορίζονται και ισάριθμα αναπληρωματικά 
μέλη. Γραμματείς των επιτροπών ορίζονται αξιωματικοί 
από τους υπηρετούντες στην Υ.Φ.Α.Α ή στις λοιπές Υπη¬ 
ρεσίες της Αστυνομικής Ακαδημίας. Η θητεία των μελών 
της κάθε επιτροπής είναι ετήσια με έναρξη την 1η Ιανου¬ 
άριου και λήξη την 31η Δεκεμβρίου κάθε έτους. Τα μέλη 
της επιτροπής δε δικαιούνται αμοιβής για τη συμμετοχή 
τους στις εργασίες της. 

12. Οι πρόεδροι δύνανται να καλούν ενώπιον των επι¬ 
τροπών, αθλητές και προπονητές της Υ.Φ.Α.Α. ή υπηρε¬ 
σιακούς παράγοντες που έχουν ειδικές αθλητικές γνώ¬ 
σεις, προκειμένου να εκθέσουν τις απόψεις τους για εξε¬ 
ταζόμενα θέματα και μορφώσουν οι επιτροπές 
αντικειμενικότερη γνώμη. Οι αποφάσεις των επιτροπών 
λαμβάνονται κατά πλειοψηφία. Οι διατάξεις του άρθρου 
19 του ν. 1599/1986 (ΦΕΚ Α' 75) εφαρμόζονται και για τις 
επιτροπές αυτές. 

Άρθρο 11 

Προπόνηση αθλητών - πρόγραμμα άθλησης 

1. Οι αθλητές προπονούνται, σύμφωνα με το πρόγραμ¬ 
μα άθλησης που καταρτίζεται από το διοικητή της Υπηρε¬ 
σίας αυτής, σε συνεργασία με τα αθλητικά Τμήματα και 
τον προπονητή κάθε αθλήματος. 

2. Το πρόγραμμα εγκρίνεται από το διευθυντή της Αστυ¬ 
νομικής Ακαδημίας και περιλαμβάνει το χρόνο και τόπο 
προπόνησης και τους διάφορους αθλητικούς αγώνες, σε 
εβδομαδιαία βάση. 

3. Το πρόγραμμα άθλησης μπορεί να καλύπτει και προ¬ 
πόνηση ή απασχόληση των αθλητών και σε εξωϋπηρεσια- 
κούς χώρους ή σωματεία στα οποία είναι μέλος ο αθλη¬ 
τής, ύστερα από έγκριση του διοικητή της Υ.Φ.Α.Α. 

4. Η Υ.Φ.Α.Α. εξασφαλίζει τα αναγκαία γυμναστήρια, γή¬ 
πεδα και λοιπούς χώρους άθλησης των αθλητών, ύστερα 
από αίτησή της προς τις αθλητικές αρχές και διοικήσεις 
αθλητικών κέντρων. 

Άρθρο 12 

Προγραμματισμός αθλητικών αγώνων 

1. Οι αθλητικοί αγώνες προγραμματίζονται από την 
Υπηρεσία Φυσικής Αγωγής και Αθλητισμού και εγκρίνο- 
νται από τον Υπαρχηγό της Ελληνικής Αστυνομίας. 

2. Για τον προγραμματισμό των αθλητικών αγώνων λαμ- 
βάνεται υπόψη το πρόγραμμα των αγώνων των ενόπλων 
δυνάμεων και λοιπών αγώνων που διεξάγονται σε κεντρι¬ 
κό και περιφερειακό επίπεδο. 

3. Η οργάνωση αθλητικών αγώνων από την Ελληνική 
Αστυνομία αποσκοπεί: 

α. Στην προβολή του Σώματος της Ελληνικής Αστυνο¬ 
μίας. 

β. Στη διατήρηση ομαδικού αθλητικού πνεύματος μετα¬ 
ξύ των αθλητών και στην προαγωγή της επίδοσης αυτών. 

γ. Στην εξυπηρέτηση φιλανθρωπικών σκοπών. 

Άρθρο 13 

Συγκρότηση ομάδων Υ.Φ.Α.Α. 

Το Σώμα της Ελληνικής Αστυνομίας εκπροσωπείται 
στους αθλητικούς αγώνες από τους αθλητές της Υ.Φ.Α.Α. 
Λόγω της φύσης των αθλημάτων ή μη ύπαρξης αθλητών 
συγκεκριμένου αθλήματος στην Υ.Φ.Α.Α., αποσπώνται, 
ύστερα από εισήγηση του προπονητή του οικείου αθλή¬ 
ματος και πρόταση της Υ.Φ.Α.Α., αστυνομικοί - αθλητές 
που υπηρετούν σε άλλες Υπηρεσίες του Σώματος, προ- 
κειμένου προετοιμαστούν μαζί με τους αθλητές που υπη¬ 
ρετούν στην Υ.Φ.Α.Α. και συγκροτηθούν οι ομάδες για συ¬ 
γκεκριμένους αγώνες. 

Άρθρο 14 

Επίδοση ομάδων και αθλητών. Ηθικές αμοιβές. 

1. Ο οριζόμενος ως αρχηγός της αποστολής αθλητικής 
ομάδας του Σώματος στις διάφορες αθλητικές εκδηλώ¬ 
σεις, υποβάλλει, σε εύλογο χρονικό διάστημα, προσωπι¬ 
κή αναφορά για την ατομική και ομαδική επίδοση των με¬ 
λών της ομάδας, καθώς και την εν γένει συμπεριφορά 
τους. 

2. Η αναφορά συντάσσεται σε δύο αντίτυπα που υπο¬ 
βάλλονται το ένα στην Υ.Φ.Α.Α. και το άλλο στη Διεύθυν¬ 
ση Δημοσίων Σχέσεων του Αρχηγείου της Ελληνικής 
Αστυνομίας, για κατάλληλη αξιοποίηση. 

3. Για αθλητές που επιτυγχάνουν εξαιρετικές επιδόσεις 
σε ομαδικά ή ατομικά αθλήματα υποβάλλονται προτάσεις 
για απονομή αναλογών ηθικών αμοιβών. 

Άρθρο 15 

Υποχρεώσεις αθλητών και προπονητών 

Οι αθλητές και οι προπονητές της Υ.Φ.Α.Α., πέραν των 
αθλητικών καθηκόντων τους, υποχρεούνται: 

α. Να εκτελούν εργασίες διοικητικής υποστήριξης της 
υπηρεσίας. 

β. Να συμμετέχουν σε όλες τις εκδηλώσεις και εμφανί¬ 
σεις αθλητικού, εκπαιδευτικού, ενημερωτικού και κοινω¬ 
νικού χαρακτήρα που προγραμματίζονται από την Υπη¬ 
ρεσία και αφορούν την προβολή της. 

Άρθρο 16 

Μεταθέσεις αθλητών και προπονητών της Υ.Φ.Α.Α. 

1. Οι αποδεσμευόμενοι αθλητές και προπονητές της 
Υ.Φ.Α.Α., με την επιφύλαξη της διάταξης της επόμενης 
παραγράφου του παρόντος άρθρου, μετατίθενται ως 
εξής: 

α. Οι αθλητές της Β' κατηγορίας μετατίθενται στις Αστυ¬ 
νομικές Σχολές, ως καθηγητές φυσικής αγωγής ή για την 
εκτέλεση εργασιών διοικητικής υποστήριξης που είναι 
συνυφασμένες με την αθλητική τους ιδιότητα. Οι ανωτέ¬ 
ρω δύνανται να υποβάλλουν αίτηση - δήλωση μετάθεσης 
για το Επιτελείο των Διευθύνσεων των Γ ενικών Αστυνομι¬ 
κών Διευθύνσεων και των Αστυνομικών Διευθύνσεων Νο¬ 
μών, προκειμένου να εκτελούν εργασίες διοικητικής υπο¬ 
στήριξης, που είναι συνυφασμένες με την αθλητική τους 
ιδιότητα και ιδίως οργάνωσης και λειτουργίας γυμναστη¬ 
ρίων, καθώς και για άλλες Υπηρεσίες της Ελληνικής 
Αστυνομίας προς εκτέλεση ανάλογων εργασιών. 

β. Οι αθλητές της Γ και της Δ'κατηγορίας και οι προπο¬ 
νητές μετατίθενται στις Αστυνομικές Σχολές ή στα Επιτε¬ 
λεία των Διευθύνσεων των Γενικών Αστυνομικών Διευ¬ 
θύνσεων και των Αστυνομικών Διευθύνσεων Νομών, ιδίως 
για την οργάνωση και λειτουργία γυμναστηρίων ή σε 


οποιαδήποτε Υπηρεσία της Ελληνικής Αστυνομίας του 
τόπου συμφερόντων τους για την εκτέλεση έργων που εί¬ 
ναι συνυφασμένα με την αθλητική τους ιδιότητα και γενι¬ 
κά εργασιών διοικητικής υποστήριξης. 

2. Οι αθλητές και προπονητές που αποδεσμεύονται από 
την Υ.Φ.Α.Α., λόγω ενεργειών τους που δεν συνάδει με το 
αθλητικό ιδεώδες ή για λόγους πειθαρχίας, μετατίθενται 
σε οποιανδήποτε άλλη Υπηρεσία της Ελληνικής Αστυνο¬ 
μίας. 

3. Οι αθλητές της Α' κατηγορίας που εντάσσονται στην 
κατηγορία των ανενεργών αθλητών δε μετατίθενται από 
την Υ.Φ.Α.Α., εκτός αν υποβάλλουν σχετικές αιτήσεις - 
υπεύθυνες δηλώσεις, αλλά καταλαμβάνουν θέσεις προ¬ 
πονητών ή διατίθενται για την εκτέλεση εργασιών διοικη¬ 
τικής υποστήριξης, που είναι συνυφασμένες με την αθλη¬ 
τική τους ιδιότητα. 

4. Για τις μεταθέσεις των αθλητών και προπονητών που 
αποδεσμεύονται από την Υ.Φ.Α.Α., καθώς και αυτών που 
επιλέγονται κατά το άρθρο 8 του παρόντος για τη στελέ- 
χωση της Υπηρεσίας αυτής, εφαρμόζονται κατά τα λοιπά 
οι διατάξεις του άρθρου 17 του Π.Δ. 69/1997, όπως ισχύ¬ 
ει κάθε φορά. 

Άρθρο 17 

Αξιολόγηση προσωπικού 

1. Οι εκθέσεις αξιολόγησης του διοικητή της Υ.Φ.Α.Α. 
συντάσσονται από το διευθυντή της Αστυνομικής Ακαδη¬ 
μίας. 

2.0 διοικητής της Υ.Φ.Α.Α. συντάσσειτις εκθέσεις αξιο¬ 
λόγησης του Υποδιοικητή αυτής και γνωματεύει επ' αυ¬ 
τών που συντάσσει ο υποδιοικητής και οι τμηματάρχες. 

3. Ο υποδιοικητής της Υ.Φ.Α.Α. συντάσσειτις εκθέσεις 
αξιολόγησης των προϊσταμένων των Τμημάτων αυτής. 

4. Οι εκθέσεις αξιολόγησης του υπόλοιπου προσωπι¬ 
κού, συντάσσονται από τον οικείο Τμηματάρχη. Σε περί¬ 
πτωση κωλύματος, απουσίας ή μη ύπαρξης αξιωματικού 
Τμηματάρχη, οι εκθέσεις αξιολόγησης συντάσσονται από 
τον υποδιοικητή της Υπηρεσίας. 

Άρθρο 18 

Συμμετοχή αθλητών σε αθλητικούς αγώνες 

1. Η συμμετοχή αθλητών της Υ.Φ.Α.Α. σε αγώνες εθνι¬ 
κών ομάδων ή αθλητικών σωματείων στο εσωτερικό ή το 
εξωτερικό επιτρέπεται μετά από έγκριση του Υπαρχηγού 
της Ελληνικής Αστυνομίας και εφόσον συντρέχουν οι 
εξής προϋποθέσεις, με την επιφύλαξη των διατάξεων πε¬ 
ρί κανονισμού αδειών: 

α. Αίτηση της οικείας αθλητικής ομάδας ή αθλητικού 
σωματείου. 

β. Επιθυμία του αθλητή. 

γ. Ύπαρξη σχετικής υπηρεσιακής δυνατότητας. 

2. Στην αίτηση της ομάδας γράφεται και ο σκοπός για 
τον οποίο ζητείται ο αθλητής του Σώματος. Σε περίπτωση 
αίτησης συμμετοχής σε αγώνες εξωτερικού απαιτείται 
και έγκριση του Γ ενικού Γ ραμματέα Αθλητισμού. 

3. Στους συμμετέχοντες αθλητές σε εθνικές ομάδες χο¬ 
ρηγείται φύλλο πορείας αδαπάνως για το δημόσιο, τη- 
ρουμένων των λοιπών διαδικασιών. Το ίδιο ισχύει και για 
τους αστυνομικούς αθλητές της Αθλητικής Ένωσης 
Αστυνομικών Ελλάδος, προκειμένου να συμμετάσχουν 
στους παγκόσμιους ή πανευρωπαϊκούς αγώνες αστυνο¬ 
μικών. 

4. Οι αθλητές που επιθυμούν να συμμετάσχουν σε αγώ- 

νες του συλλόγου ή του σωματείου που ανήκουν, τόσο 
στο εσωτερικό, όσο και στο εξωτερικό, κάνουν χρήση των 
αδειών τους, με την προϋπόθεση ότι υπάρχει υπηρεσιακή 
δυνατότητα. Στις περιπτώσεις αυτές δε χορηγείται φύλ¬ 
λο πορείας, αλλά μόνο φύλλο αδείας. 

5. Η διαδικασία των προηγούμενων παραγράφων του 
παρόντος άρθρου εφαρμόζεται ανάλογα και για τους 
προπονητές, διαιτητές και κριτές αστυνομικούς σε διε¬ 
θνείς αγώνες. 

Άρθρο 19 

Συγκρότηση αθλητικών ομάδων Αστυνομικών 
Υπηρεσιών. 

Στις αστυνομικές Υπηρεσίες δύναται να συγκροτούνται 
αθλητικές ομάδες για την άθληση του αστυνομικού προ¬ 
σωπικού κατά τον εκτός υπηρεσίας χρόνο και τη συμμε¬ 
τοχή του σε τοπικά πρωταθλήματα με άλλες δημόσιες 
Υπηρεσίες ή οργανισμούς ή σωματεία, με έγκριση του 
προϊσταμένου της Υπηρεσίας επιπέδου διεύθυνσης, στην 
οποία υπάγεται η Υπηρεσία που συγκροτεί την ομάδα. Οι 
ομάδες αυτές, καθώς και οι ομάδες της Αθλητικής Ένω¬ 
σης Αστυνομικών Ελλάδος, δύνανται να μετέχουν και σε 
διεθνείς αγώνες στο εσωτερικό ή το εξωτερικό, ύστερα 
από έγκριση του Υπαρχηγού της Ελληνικής Αστυνομίας. 
Στις περιπτώσεις αυτές χορηγείται φύλλο πορείας αδα- 
πάνως για το δημόσιο και μόνο μέχρι έξι (6) ημέρες, κατ’ 
έτος. Κατά τα λοιπά εφαρμόζονται ανάλογα οι διατάξεις 
τηςπαρ. 4του προηγουμένου άρθρου. 

Άρθρο 20 

Συμμετοχή αστυνομικών σε αθλητικά σωματεία 
και αγώνες. 

1. Οι αστυνομικοί, κατά τον ελεύθερο χρόνο τους, δύ- 
νανται να συμμετέχουν σε ερασιτεχνικά αθλητικά σωμα¬ 
τεία. Η συμμετοχή τους αυτή γνωστοποιείται με αναφορά 
των ιδίων που υποβάλλεται ιεραρχικά στην Υ.Φ.Α.Α. 

2. Δεν επιτρέπεται η συμμετοχή των διοικητώντων Υπη¬ 
ρεσιών ως διαιτητών - εποπτών και αθλητών σε ποδο¬ 
σφαιρικούς αγώνες που τελούνται στην περιφέρεια της 
Υπηρεσίας τους. 

3. Αστυνομικοί που υπηρετούν σε οποιαδήποτε Υπηρε¬ 
σία της Ελληνικής Αστυνομίας, μπορούν να ασχολούνται 
με τη διαιτησία αγώνων κατά τον εκτός υπηρεσίας χρόνο 
ή όταν βρίσκονται σε άδεια, με την επιφύλαξη των διατά¬ 
ξεων της προηγούμενης παραγράφου. 

Άρθρο 21 

Μεταβατικές διατάξεις 

1. Οι διατάξεις του παρόντος διατάγματος εφαρμόζο¬ 
νται και για τους αθλητές και προπονητές που υπηρετούν 
στην Υ.Φ.Α.Α. κατά την έναρξη ισχύος του. 

2. Οι αθλητικές επιτροπές που προβλέπονται από τις 


διατάξεις του άρθρου 10 του παρόντος διατάγματος συ¬ 
γκροτούνται εντός 30 ημερών από την έναρξη της ισχύος 
του και η θητεία τους διαρκεί μέχρι την 31η Δεκεμβρίου 
2001 . 

3. Εντός δύο μηνών από την έναρξη ισχύος του διατάγ¬ 
ματος αυτού, με διαταγή της Αστυνομικής Ακαδημίας και 
ύστερα από πρόταση της Υ.Φ.Α.Α., συγκαλείται η αθλητι¬ 
κή επιτροπή, η οποία κατατάσσει τους αθλητές που υπη¬ 
ρετούν στην Υ.Φ.Α.Α. στις κατηγορίες που προβλέπονται 
από τις διατάξεις της παρ. 2 του άρθρου 7 του παρόντος 
διατάγματος και συντάσσει πίνακες ενεργών, ανενεργών 
και αποδεσμευόμενων αθλητών. Οι αθλητές που δεν 
έχουν επιτύχει διακρίσεις ή δεν έχουν ιδιότητα που επι¬ 
τρέπει την κατάταξή τους στις κατηγορίες αυτές, κατα¬ 
γράφονται στον πίνακα των αποδεσμευόμενων αθλητώΝ. 
Η αθλητική επιτροπή συντάσσει και πίνακα αποδεσμευό¬ 
μενων από την Υ.Φ.Α.Α. προπονητών. 

4. Γιατους ανενεργούς αθλητέςτης Α' κατηγορίας ισχύ¬ 
ουν οι διατάξεις της παρ. 3 του άρθρου 16 του παρόντος 
διατάγματος. Οι διατάξεις αυτές εφαρμόζονται, κατ’ εξαί¬ 
ρεση, και για τους υπηρετούντες στην Υ.Φ.Α.Α. ανενερ¬ 
γούς και αποδεσμευόμενους αθλητέςτης Β' κατηγορίας, 
καθώς και για τους αποδεσμευόμενους προπονητές που 
κατέχουν τις θέσεις ομοσπονδιακών προπονητών και για 
όσο χρονικό διάστημα κατέχουν τις θέσεις αυτές. 

5. Για τις μεταθέσεις των υπηρετούντων στην Υ.Φ.Α.Α. 
ανενεργών και αποδεσμευόμενων αθλητών των Γ και Δ' 
κατηγοριών, των αθλητών που αποδεσμεύονται λόγω έλ¬ 
λειψης προσόντων και των αποδεσμευόμενων προπονη¬ 
τών, εφαρμόζονται οι διατάξεις της παρ. 2του άρθρου 16 
του παρόντος διατάγματος. 

Άρθρο 22 

Καταργούμενες διατάξεις 

Από την έναρξη ισχύος του παρόντος διατάγματος κα- 
ταργείταιτοπ.δ. 203/1990 «Οργάνωση και λειτουργία της 
Υπηρεσίας Φυσικής Αγωγής και Αθλητισμού της Ελληνι¬ 
κής Αστυνομίας» (Α' 78). 

Άρθρο 23 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση του παρόντος διατάγματος. 

Αθήνα, 14 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041)597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































